EkBass/fiwiki-20250220-pages-articles huggingface dataset:
Ensimmäisenä kuussa

Ensimmäisenä kuussa (First Man) on vuonna 2018 ensi-iltansa saanut elämäkerrallinen draamaelokuva, jonka on ohjannut Damien Chazelle. Elokuva perustuu James R. Hansenin kirjoittamaan elämäkertaan First Man: The Life of Neil A. Armstrong, jonka on sovittanut käsikirjoitukseksi Josh Singer. Ryan Gosling esittää Neil Armstrongia, ja muissa päärooleissa esiintyvät Jason Clarke, Claire Foy, Kyle Chandler, Corey Stoll, Ciaran Hinds, Christopher Abbott, Patrick Fugit ja Lukas Haas. Elokuva kertoo vuoden 1969 Apollo 11 -kuulennosta ja sitä edeltävästä ajasta. Ensimmäisenä kuussa sai maailmanensi- iltansa Venetsian elokuvajuhlilla 29. elokuuta 2018. Yhdysvalloissa se saa teatteriensi-illan 12. lokakuuta 2018. Elokuvan säveltäjä Justin Hurwitz palkittiin elokuvasta parhaan musiikin Golden Globella. ==Näyttelijät== ==Lähteet== ==Aiheesta muualla== * Luokka:Vuoden 2018 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Yhdysvaltalaiset historialliset draamaelokuvat Luokka:Damien Chazellen ohjaamat elokuvat Luokka:Golden Globe -palkitut elokuvat Luokka:IMAX-elokuvat Luokka:Avaruuselokuvat Luokka:Universal Picturesin elokuvat
Odysséas Eskitzóglou

Odysséas Eskitzóglou (, 3. toukokuuta 1932 Pireus – 26. elokuuta 2018) oli kreikkalainen kilpapurjehtija, olympiavoittaja ja Euroopan mestari. Eskitzóglou voitti Louhi-veneluokan olympiakultaa Roomassa 1960. Hän kilpaili kesäolympialaisissa myös Tokiossa 1964 ja Méxicossa 1968.Olympics at Sports- Reference.com Myös Euroopan mestaruuden urallaan voittanut Eskitzóglou kuoli 86-vuotiaana 26. elokuuta 2018.https://www.protothema.gr/sports/article/815992/efuge-o-hrusos- olubionikis-odusseas-eskitzoglou/ == Lähteet == * Odyssevs Eskitzoglou Bio, Stats, and Results Olympics at Sports-Reference.com === Viitteet === Luokka:Kreikkalaiset kilpapurjehtijat Luokka:Kreikkalaiset olympiavoittajat Luokka:Vuonna 1932 syntyneet Luokka:Vuonna 2018 kuolleet
Knud Kristensen

Knud Kristensen (26. lokakuuta 1880 – 28. syyskuuta 1962) oli tanskalainen poliitikko, joka toimi maansa pääministerinä 7. marraskuuta 1945 – 13. marraskuuta 1947. Saksalaisten miehityksen aikana hän oli sisäministeri. Hän oli Venstre-puolueen kansanedustaja vuosina 1920–1929 ja 1932–1949. == Lähteet == Luokka:Tanskan pääministerit Luokka:Tanskan sisäministerit Luokka:Tanskan puolueiden puheenjohtajat Luokka:Vuonna 1880 syntyneet Luokka:Vuonna 1962 kuolleet
Suomen ja Neuvostoliiton kauttakulkusopimus 1940

Suomen ja Neuvostoliiton kauttakulkusopimus oli 6. syyskuuta 1940 Suomen ja Neuvostoliiton välillä solmittu sopimus, joka salli rautatiekuljetukset Neuvostoliitosta Hangon vuokra-alueelle. ==Saksan suurlähettilään tiedonanto== Saksan suurlähettiläs Blücherin tiedonannon 11. syyskuuta 1940 mukaan neuvostoliittolaiset saavat erilaisilla ehdoilla rajoitetuin oikeuksin kuljettaa enintään kaksi junaa päivittäin kumpaankin suuntaan Suomen rautatieverkkoa käyttäen. Junahenkilöstö on venäläistä mukanaan suomalainen vartiosto. Salaisessa kirjeenvaihdossa neuvostohallitus sitoutui kuljettamaan aseet ja joukot erikseen Auswärtiges Amt. Politische Abteilung. AA k. 140. Mikrofilm 431094. ==Suomalaisten uhka-arvio== Sopimuksen mukaan suomalaiset eivät saaneet mennä junaan sisälle tarkastamaan vaunuja, jolloin tarkkaa tietoa kuljetusten sisällöstä ei tiedetty. Sopimuksen mukaan junissa ei saanut kuljettaa joukkoja ja aseita yhdessä, mutta ilman tarkastusoikeutta asiasta ei saatu varmuutta. Päämaja arvioi erääksi uhkakuvaksi sen, että kauttakuljetukseksi naamioidut junat purkaisivat kyydissä olevat joukot tärkeimmille rautatieliikenteen solmukohdille ja ottaisivat ne haltuun siksi aikaa, kun päähyökkäys itärajalla ja Hangossa alkaisi. Suomen II armeijakunnan komentajalle alistetun jääkäriprikaatin yksi keskeisimmistä tehtävistä oli valmistautua kauttakulkuliikenteen aiheuttamiin haittoihin. Prikaati määrättiin myös valvomaan kyseistä liikennettä.Pääesikunta, Operatiivinen osasto N:o 2325/Op.1, 8 .11.1940, T 2856/4, KA. ja jatkosodan historia 1 s.49. == Lähteet == Luokka:Suomen ja Neuvostoliiton väliset suhteet Luokka:Välirauha Luokka:Suomen politiikka 1940-luvulla‎ Luokka:1940
Angelika Bengtsson

Angelika Bengtsson (s. 20. maaliskuuta 1990 Malmö) on ruotsalainen poliitikko, puoluekannaltaan ruotsidemokraatti. Hän on toiminut vuodesta 2014 valtiopäiväedustajana Tukholman kunnan vaalipiiristä. Bengtsson työskenteli ennen täysipäiväistä poliitikonuraansa freelance-tanssijana vuosina 2009–2011 ja tanssinopettajana vuosina 2011–2014. Hän opiskeli tanssia Ruotsin kuninkaallisessa balettikoulussa () vuosina 2006–2009, erikoistuen klassiseen balettiin. Hän on opiskellut myös toimintaterapiaa. Bengtsson valittiin Ruotsin valtiopäiville syyskuun 2014 vaaleissa. Hän on ollut varsinaisena jäsenenä valtiopäivien kulttuurivaliokunnassa vuodesta 2014 ja Pohjoismaiden neuvoston Ruotsin valtuuskunnassa vuodesta 2018. Vuosina 2016–2018 hän oli valtuuskunnan varajäsen. Bengtsson valittiin jatkokaudelle syyskuun 2018 vaaleissa. Hän oli noissa vaaleissa yksi ruotsidemokraattien valtakunnallisissa vaalijulisteissa esillä olleista poliitikoista muun muassa puheenjohtaja Jimmie Åkessonin ohella. Bengtsson on ollut poliittisella urallaan myös muun muassa Malmön kunnanvaltuuston jäsen vuosina 2014–2015 ja ruotsidemokraattien nuorisojärjestön SDU:n Malmön paikallisosaston puheenjohtaja. Ruotsidemokraattien lopetettua yhteistyön SDU:n kanssa hän siirtyi puolueen uuteen nuorisojärjestöön Ungsvenskarnaan. == Lähteet == == Aiheesta muualla == * Luokka:Ruotsidemokraattien poliitikot Luokka:Ruotsin kansanedustajat Luokka:Vuonna 1990 syntyneet Luokka:Elävät henkilöt
KK Lietkabelis

Krepšinio klubas Lietkabelis on liettualainen koripalloseura Panevėžysista. Se pelaa kotiottelunsa Cido Arenalla. Seura perustettiin vuonna 1964. Se on osallistunut kansainvälisiin seurakilpailuihin kuten Baltian liigaan ja ensimmäisen kerran kaudella 2018–2019 Mestarien liigaan.http://www.kklietkabelis.lt/en/bc-lietkabelis/history/ == Lähteet == == Aiheesta muualla == * Seuran verkkosivut * Seura eurobasket.com-sivustolla Luokka:Liettualaiset koripalloseurat
Ordenojan kartano

Ordenojan kartano on 1850-luvulla muodostunut yksinäistalo tai kartano Pöytyän kunnan Ortenojan kylässä Varsinais-Suomen maakunnassa. == Kartanon muodostuminen == Aiemmin useampitaloinen Ortenojan kylä Pöytyällä oli historialtaan alkujaan Yläneen Yläneen kartanoon kuulunutta rälssimaata, ja kylän taloja omistivat 1700-luvulle asti muualla asuneet aateliset maanomistajat. 1800-luvulla kylän tilojen omistajaksi tulivat paikalliset, talonpoikaissäätyyn kuuluvat henkilöt. 1800-luvun puolivälissä kylän talot yhdistettiin Ordenojan kartanoksi, joka käsitti koko kylän. == Rakennukset ja tontti == Kartanon talouskeskus perustettiin 1850-luvulla nykyiselle paikalleen Pöytäsuontien varteen kylän vanhojen kotipeltojen reunalle. Kylän vanha tonttimaa, jossa kylän talojen tontit olivat ennen kartanon perustamista, sijaitsi kotipeltojen keskellä nykyisellä Ordenojan kartanon hevoslaituimella, missä se 2000-luvulla erottui puustoisena kumpareena. == Vaiheet kartanona == 1900-luvun alkupuolella Ordenojan kartanon omistajana oli Vihtori Laaksonen. Vielä 1900-luvun alussa koko Ortenojan kylän käsittäneestä Ordenojan kartanosta lunastettiin 1920-luvulla itsenäisiksi entisiä torppia perustuen vuonna 1918 säädettyyn lakiin vuokra-alueiden lunastamisesta. Toisen maailmansodan jälkeen Ordenojan kartanosta erotettiin 27 tilaa, joista oli 17 viljelystiloja, pääasiassa Kurkijoelta Laatokan Karjalasta Pöytyälle saapuneelle luovutetun Karjalan siirtoväelle, johon kuuluvat olivat oikeutettuja maansaantiin sodan jälkeen säädetyn Maanhankintalain perusteella. 2000-luvulla Ordenojan kartano on hevostalouteen erikoistunut toimiva maatila. Luokka:Suomen kartanot Luokka:Pöytyän rakennukset ja rakennelmat
Töyhtömurri

Töyhtömurri (Synthliboramphus wumizusume) on ruokkien heimoon kuuluva rantalintu, joka asuu kalliosaarilla ja korallisaarilla Japanin ja Etelä- Korean lämpimillä vesillä. Pesimäalueensa ulkopuolella sitä tavataan myös Hokkaidolla ja Primorjen aluepiirin ja Sahalinin eteläosissa. Sen yläpuolessa on musta ja siniharmaa ja alapuolessa valkoinen höyhennys. Se pesii asumattomilla saarilla. Pesimäalueen pohjoisraja on Japanissa Nanatsujimasaaret, ja tärkeimpiä pesimäalueita ovat Birosaari ja Izusaaret. Töyhtömurri munii maaliskuussa keskimäärin alle kaksi munaa. Molemmat emot hautovat lähes tasaveroisesti. Poikasia ei ruokita pesässä, vaan ne lähtevät pesästä seuraavana tai sitä seuraavana iltana. Laji määriteltiin vuonna 1975 Japanin kansallisaarteeksi. Se on määritelty IUCN:n punaisella listalla vaarantuneeksi lajiksi. ==Lähteet== * IUCN Red list ===Viitteet=== Luokka:Ruokit Luokka:Uhanalaiset linnut
Padre Eterno (1663)

Padre Eterno oli Portugalin laivaston kaljuuna, joka valmistettiin Rio de Janeirossa Brasiliassa silloisessa Portugalin siirtomaassa. Salvador Corrêa de Sá e Benevides antoi määräyksen sokerin ja muiden Companhia Geral do Comércion tavaroiden kuljettamiseen soveltuvan aluksen valmistamisesta. Alus myytiin myöhemmin Portugalin hallitukselle. == Palvelus == Neitsytmatkallaan alus saapui 20. lokakuuta 1665 Lissaboniin. Alus upposi Intian valtamerellä muutamaa vuotta myöhemmin. Luokka:Portugalin laivaston sotalaivat
Santa Rosa (1715)

Santa Rosa oli Portugalin laivaston kaljuuna, joka tuhoutui räjähdyksessä Atlantilla Brasilian rannikolla Recifen edustalla ollessaan matkalla Salvadorista Lissaboniin päällikkönään Bartolomeu Freire de Araújo. == Valmistus == Alus valmistettiin 1715 Portugalin laivastolle Ribeira das Nausilla Lissabonissa. Kolmimastoinen alus oli 56 metrin pituinen ja sen aseistuksena oli 56-70 kanuunaa.wrecksite.eu == Palvelus == Ottomaanien ja Venetsian välisessä sodassa (1714-1718) alus osallistui 19. heinäkuuta 1717 Matapanin taisteluun paavi Clement IX:n turkkilaisia vastaan kokoaman laivaston oikealla sivustalla. Aluksen palattua Portugaliin se osallistui merirosvojen vastaiseen taisteluun samoin kuin vuosittaisten Brasiliaan matkanneiden saattueiden suojaamiseen. Alus suojasi Nossa Senhora da Nazarén kanssa 20. maaliskuuta 1726 Portugalista Brasiliaan lähtenyttä 16 aluksen saattuetta. Aluksen päällikkönä oli Bartolomeu Freire de Araújo, jonka tehtävänä oli varmistaa myös saattueen paluu Lissaboniin. Saattue saapui 24. toukokuuta 1726 Salvadoriin Brasiliaan oltuaan merellä kaksi kuukautta ja neljä päivää. == Lähteet == Luokka:Portugalin laivaston sotalaivat
Silmäsäätiö

Silmäsäätiö on vuonna 1960 perustettu, suomalaista silmätauteja, -vammoja ja –vikoja koskevaa lääketieteellistä tutkimustyötä ja koulutusta tukeva säätiö, jonka kotipaikka on Helsinki. Säätiö jakaa kantarahastostaan apurahoja ja palkintoja silmätautien erikoislääkäreille tai sellaisiksi erikoistuville joko kotimaassa tai ulkomailla tapahtuvaa opiskelua tai tieteellistä tutkimustyötä varten. Säätiön erillisrahastoista apurahoja kohdistetaan lahjoittajien määrittelemiin tutkimuskohteisiin: glaukooma.. Säätiön keskeisimmät varojen lähteet ovat sijoitusomaisuuden tuoton lisäksi yksityishenkilöiden ja elinkeinoelämän tekemät lahjoitukset. apurahojen hakuaika alkaa syyskuun alussa ja säätiö julkistaa myöntämäsnä apurahat marraskuussa. == Historia == Silmäsäätiö perustettiin, kun Suomen Silmälääkäriyhdistys ry ja Instrumentarium Oy lahjoittivat alkupääomaksi 200.000 markkaa ja professori Mauno Vannakselta 100.000 markkaa alkupääomaksi vuonna 1959. Säätiön perustamishankkeen takana olivat professori Vannas, professori Signe Löfgren, silmälääkäriyhdistyksen puheenjohtaja lääketieteen lisensiaatti Birgitta Knape ja yhdistyksen sihteeri, professori Jorma Castrén. Säätiö merkittiin säätiörekisteriin vuonna 1960. Säätiö jokoi ensimmäiset apurahat vuonna 1964. Pääoma on karttunut lahjoituksilla ja sijoitusomaisuuden tuotolla. ==Toiminta== Säätiön päätösvaltaa käyttää kuusijäseninen hallitus, jonka nimittää valtuuskunta. Valtuuskunnassa on silmälääketieteen edustajien lisäksi elinkeinoelämän ja muiden lääketieteen alojen edustajia. Silmäsäätiön kuusihenkisessä hallituksessa on kolme silmälääketieteen ja kolme yritystaustaista hallinnon ja sijoitustoiminnan asiantuntijaa. Nimikkorahaston perustaminen säätiön yhteyteen on mahdollista, mikäli lahjoitus on vähintään 50.000 euroa. Silmäsäätiö on jakanut apurahoina ja palkintoina viimeisen viiden vuoden aikana vuosittain noin 315 000 euroa 18-25 silmälääketieteen tutkijalle. Säätiö on tukenut kaikkiaan yli 1050 tutkimushanketta ja yli 120 väitöskirjatyötä silmälääketieteen alalta. Säätiö myöntää neljän tyyppisiä apurahoja: * Isoja hankeapurahoja tutkijalle tai tutkijaryhmälle, tyypillisesti enintään 50 000 euroa tutkimusryhmän johtajan ja mahdollisesti muiden tutkijoiden päätoimiseen tutkimustyöhön sekä tutkimuslaitteisiin ja muihin tutkimuskuluihin. * Kaksi- ja kolmivuotisia tutkimusapurahoja, enintään 15.000 euroa vuotta kohti. * Yksivuotisia apurahoja, enintään 15.000 euroa vuodessa. * Professori Signe Löfgrenin palkintoapurahoja silmätautien alalta edellisenä vuonna tohtoriksi väitelleille, 3 000 euroa. Vuodesta 2019 alkaen Silmäsäätiö on osallistunut Silmätautien tohtoritutkijapoolin rahoittamiseen. Pooli on tarkoitettu edistämään hakeutumista tutkimustyöhön ulkomaille tohtorin tutkinnon jälkeen. ==Rahastot== * Käyttörahasto * Torsten ja Lea Laineen rahasto * Märta ja Aarne Koskelon rahasto * Professori John Gustaf Lindbergin rahasto * Kaukomarkkinat Oy:n rahasto * Margareta ja Valborg Norrménin rahasto * Professori Erkki Tuovisen rahasto * Professori Salme Vannaksen rahasto * Aleksi ja Laina Pataman rahasto ==Lähteet== == Aiheesta muualla == *Silmäsäätiön verkkosivut Luokka:Suomalaiset säätiöt
Kudzu

Kudzu on yleisnimitys yhdelle tai muutamille kudzujen (Pueraria) suvun lajille. Kudzut ovat monivuotisia köynnöskasveja, jotka kiipeilevät, kiertävät ja tukahduttavat muita luonnossa kasvavia kasveja. Niitä pidetään yleisesti rikkakasveina, ja esimerkiksi Pohjois-Amerikassa kudzu on haitallinen vieraslaji. Kudzut ovat syötäviä ja niitä voidaan käyttää lääkekasveina. Niillä on todettu tehoa muun muassa tupakoinnin ja alkoholismin lopettamisessa. Kudzut ovat kotoperäisiä lajeja pääosin Itä- ja Kaakkois- Aasiassa ja Tyynenmeren saaristossa. == Taksonomia ja nimikkeistö == oikea|thumb|Kudzun palkoja Kudzu merkitsee yhtä tai useampaa kudzujen suvun lajia. Niiden väliset morfologiset erot ovat hienovaraisia, ja ne voivat risteytyä toistensa kanssa. Kudzu-lajikkeet ovat peräisin useammasta kuin yhdestä kudzu-lajista. D. K. Jewett; C. J. Jiang; K. O. Britton; J. H. Sun; J. Tang (1 September 2003). "Characterizing Specimens of Kudzu and Related Taxa with RAPD's". Castanea. 68 (3): 254–260. ISSN 0008-7475. JSTOR 4034173. Kudzulajeja ovat esimerkiksi: * Pueraria montana * Pueraria edulis * Pueraria phaseoloides * Pueraria tuberosa * Pueraria mirifica == Leviäminen == Kudzu leviää maanpäällisesti kasvavan köynnöksen avulla. Köynnöksessä olevat nystyrät kasvattavat juuret ja uusi kasvi alkaa kasvaa. Kudzu leviää myös siemenistä. Siemenet ovat hyytelömäisessä massassa kovan kuoren sisällä. Uuden sadon siemenet voivat kypsyä saman vuoden syksyllä, vaikka se onkin harvinaista. Kovan kuoren suojassa olevat siemenet voivat pysyä elinvoimaisina useiden vuosien ajan. Itääkseen ne vaativat märän maan ja yli 20 °C:n lämpötilan viiidestä seitsemään päivän ajan. Kun siemenet ovat itäneet, taimet on pidettävä hyvin valutetussa turpeessa, joka säilyttää korkean kosteuden. Kasvuvaiheen aikana on tärkeää, että kudzu saa mahdollisimman paljon auringonvaloa. Kudzu-taimet ovat herkkiä mekaanisille vaurioille ja kemiallisille lannoitteille. Ne eivät siedä pitkää kuivuutta tai tulvia. == Käyttö == === Maaperän parantaminen ja säilyttäminen === Kudzuja on käytetty mm. eroosion hallitsemiseen ja maaperän parantamiseen. Palkokasvina se lisää maaperän typensitomiskykyä. === Päihteiden käytön lopettaminen === Kudzua on käytetty lääkekasvina perinteisessä kiinalaisessa lääketieteessä. Siitä on saatu apua paitsi alkoholin, myös tupakan käytön lopettamiseen. Kudzun vaikuttavuus päihteiden käytön lopettamisessa perustuu sen sisältämään dihydromyrisetiiniin. Dihydromyrisetiiniä (DHM) on myös eräissä muissa kasveissa kuten aasialaisessa Pueraria lobata kudzu-kasvissa ja suomalaisessa kiiltopajussa (Salix phylicifolia). Se, että kiiltopaju sisältää DHM:ää ei ole yleisesti tiedossa. Se voi olla syynä siihen, että kiiltopajua ei ole hyödynnetty kaupallisesti. DHM:ää kutsutaan myös nimellä ampelopsiini. == Lähteet == * Tämän artikkelin pohjana ovat United States National Park Servicen ja United States Bureau of Land Managementin tekijän oikeudesta vapaat verkkosivut. === Viitteet === Luokka:Hernekasvit
Tomi Kaisto

Tomi Kaisto (s. 10. huhtikuuta 2000) on suomalainen pesäpalloilija, joka edustaa Superpesiksessä pelaavaa Pattijoen Urheilijoita. Kaisto on pelannut Superpesiksessä 34 runkosarjan ottelua joissa lyönyt yhden tavallisen juoksun, tuonut kaksi juoksua ja kerännyt 13 kärkilyöntipistettä. https://www.pesis.fi/wp-content/uploads/2021/01/Kaisto-Tomi.xlsx == Lähteet == Luokka:Elävät henkilöt Luokka:Vuonna 2000 syntyneet Luokka:Suomalaiset pesäpalloilijat
Snellman-instituutti

Snellman-instituutti on yleishyödyllinen yhdistys, jonka toimipaikka on Kuopiossa. Toiminnassaan se keskittyy tieteenaloihin, joita J. V. Snellman harjoitti: historiatieteisiin, kirjallisuuden tutkimukseen ja jonkin verran myös taloustieteisiin ja filosofiaan.Snellman-kesäyliopisto, viitattu 30.8.2018 Snellman-instituutti ylläpitää Snellman-kesäyliopistoa, järjestää Kirjakantti-tapahtuman ja Minna Canth -foorumin. Lisäksi pyrkii edistämään yhteiskunnallista vuorovaikutusta ja harjoittaa julkaisutoimintaa.Snellman- instituutti, viitattu 30.8.2018 Instituutti aloitti toimintansa vuoden 1983, ja sen julkaisusarjoihin kuuluu 150 nimikettä.Historia. Snellman-instituutti, viitattu 30.8.2018 ==Lähteet== Luokka:Suomalaiset järjestöt Luokka:Suomen koulutus Luokka:Johan Vilhelm Snellman
Seututie 183

Seututie 183 on Salon Perniöstä Kemiönsaaren Taalintehtaalle johtava seututie. Tiellä on pituutta noin 49 kilometriä. Se on kokonaan päällystetty, kaksikaistainen ja pääosin hyvälaatuinen. == Historia == Ennen vuotta 1996 seututie 186 päättyi Taalintehtaan sijaan Kasnäsiin. == Reitti == Tie alkaa nykyisin Salossa sijaitsevan Perniön Haarlan kiertoliittymästä, jossa se haaraantuu kantatiestä 52. Perniöstä seututie suuntaa kohti Ylönkylää, jossa se risteää Särkisalosta tulevan yhdystien 1823 kanssa. Ylänkylästä matka jatkuu kohti Strömmaa, jossa on nostosilta.Strömmasta tie suuntaa kohti Kemiötä, jossa seututie 183 risteää seututien 181 kanssa. Kemiössä seututie ohittaa taajaman sen eteläpuolelta. Kemiöstä tie jatkaa Dragsfjärdiin, jota ennen se kuitenkin sivuuttaa Björkbodan kylän. Dragsfjärdissä tie poistuu alku peräiseltä linjaukseltaan eli nykyiseltä yhdystieltä 1830, joka menee Kasnäsiin. Dragsfjärdistä seututie jatkaa Taalintehtaalle, jonne se päätyy. == Nähtävää == * Mathildedalin ruukki, Perniön Matildassa * Teijon kansallispuisto, Perniössä * Strömman kanava, Strömmassa * Björkbodan ruukki ja lukkomuseo, Björkbodassa * Taalintehtaan ruukki ja satama, Taalintehtaalla == Lähteet == 183 Luokka:Salon liikenne Luokka:Kemiönsaaren liikenne
Sulfadoksiini

Sulfadoksiini (C12H14SN4O4) on sulfonamideihin kuuluva orgaaninen yhdiste. Sulfadoksiinia voidaan käyttää malarian hoitoon, mutta sitä ei suositella käytettäväksi resistenttiyden kehittymisen vuoksi. Sulfadoksiini on WHO:n laatimalla tärkeimpien lääkeaineiden listalla. ==Ominaisuudet ja käyttö== Huoneenlämpötilassa sulfadoksiini on kiteistä ainetta. Yhdiste liukenee vähäisessä määrin veteen ja alkoholeihin ja hyvin happamiin tai emäksisiin liuoksiin. Sulfadoksiinin käyttö malarian hoidossa perustuu siihen, että yhdiste estää dihydropteroaattisyntaasientsyymiä. Sitä ei kuitenkaan käytetä yksinään vaan aina yhdistelmänä pyrimetamiini, pyrimetamiinin ja artesunaatin tai amodiakiinin kanssa. Malarialoisio on kuitenkin kehittänyt resistenssin pyrimetamiinin ja sulfadoksiinin yhdistelmälle eikä sen käyttöä enää suositella. ==Valmistus== Sulfadoksiinin valmistus lähtee metyyli-2-metoksiasetaatista ja dimetyylioksalaatista, jotka kondensoituvat emäksisissä olosuhteissa. Kuumennettaessa tämä tuote hajoaa metoksimalonihapon dimetyyliesteriksi. Esteriryhmät reagoivat ammoniakin kanssa, jolloin muodostuu diamidi. Tämä välituote reagoi emäksisissä olosuhteissa formamidin kanssa 4,6-dihydroksi-5-metoksipyrimidiiniksi. Seuraava vaihe on tämän tuotteen klooraus fosforitrikloridin avulla ja toinen muodostuneen tuotteen klooriatomeista korvataan aminoryhmällä ja toinen metoksiryhmällä. Kaksi viimeistä vaihetta sulfadoksiinisynteesissä ovat reaktio 4-asetyyliaminobentseenisulfonyylikloridin kanssa ja hydrolyysi emäksisissä olosuhteissa. ==Lähteet== Luokka:Alkueläinlääkkeet Luokka:WHO:n tärkeimmät lääkkeet Luokka:Malarialääkkeet
Pullasota

Pullasota () oli lyhyt aseellinen yhteenotto Meksikon ja Ranskan välillä vuosina 1838–1839. Sota syttyi Ranskan tuettua kansalaistensa korvausvaatimuksia Meksikon valtiolta. Eräs korvausten hakija oli ranskalainen leipuri, jonka leipomon meksikolaiset sotilaat olivat ryöstäneet ja jonka mukaan sota sai nimensä. Ranskalaiset saarsivat ja hyökkäsivät Veracruzin rannikkokaupunkiin ja lopulta meksikolaiset taipuivat 600 000 peson sotakorvauksiin. Kaupungin puolustaminen teki kuitenkin meksikolaisesta Antonio López de Santa Annasta sotasankarin ja mahdollisti myöhemmin hänen pääsynsä diktaattorin asemaan. ==Tausta== Meksiko oli itsenäistymisensä jälkeen sekasortoisessa tilassa ja sodat ja muut taistelut olivat tehneet eri mittakaavojen vahinkoa ulkomaiden kansalaisten omistuksille maassa. Eri vahinkoja kärsineet osapuolet olivat tehneet korvausvaatimuksia Meksikon valtiota vastaan vahinkojen puolesta. Yksi vaatimusten esittäjistä oli eräs ranskalainen, jonka mukaan meksikolaiset sotilaat olivat ryöstäneet hänen omistamansa leipomon vuonna 1828. Kuningas Ludvig Filip I:n johtama Ranska päätti tukea leipurin ja muiden ranskan kansalaisten vaatimuksia ja Meksikolle esitettiin 600 000 peson korvausvaatimus. Kun rahaa ei tullut kuuluakseen, Ranskan laivasto asetti Meksikon Veracruzin sataman merisaartoon huhtikuussa 1838. ==Sota== Tuleva yhteenotto tuli tunnetuksi pullasotana aiemmin mainitun ranskalaisen leipomon mukaan. Nimen risti eräs ranskalainen journalisti tähdentäessään aseellisen yhteenoton mielettömyyttä. Ranskalaiset ja meksikolaiset neuvottelivat saarron alettua useita kuukausia, mutta lopulta 27. marraskuuta ranskalaiset päättivät hyökätä kaupunkiin vaatimustensa tukemiseksi. Meksikolaiset yllättäen ranskalaiset valtasivat kaupungin vieressä sijaitsevan San Juan de Ulúan linnoituksen. Meksikolainen sotilasjohtaja Antonio López de Santa Anna johti paikallisia puolustajia ranskalaisten hyökätessä itse kaupunkia vastaan 5. joulukuuta. Ranskalaiset saatiin lopulta karkotettua neuvottelujen kautta. Lähtiessään he tulittivat vielä Veracruzia ja Santa Anna menetti haavoittuessaan toisen jalkansa. ==Seuraukset== Ranska ja Meksiko solmivat lopulta kiistansa maaliskuussa 1839 brittien välityksellä. Meksiko suostui lopulta maksamaan Ranskan alun perin vaatimat 600 000 pesoa. Santa Anna sai kaikesta huolimatta maineen sotasankarina karkotettuaan ranskalaiset Veracruzista. Pääkaupunki Méxicossa hänet valittiin ensin väliaikaiseksi presidentiksi vuonna 1839, mutta hän antoi viran takaisin presidentti Anastasio Bustamantelle. Santa Anna nimitettiin kuitenkin jälleen väliaikaiseksi presidentiksi lokakuussa 1842 armeijan ja hallituksen vaadittua Bustamanten eroa. Sotasankarin maine mahdollisti diktaattorimaiset oikeudet Santa Annalle. Pullasodassa amputoidulle jalalleen hän järjesti hautajaiset pääkaupungissa. ==Lähteet== Luokka:Meksikon historia Luokka:Ranskan sodat Luokka:1800-luvun sodat Luokka:1830-luku
John William Behnken

John William Behnken (19. maaliskuuta 1884 Cypress, Teksas – 23. helmikuuta 1968 Hollywood, Florida) oli yhdysvaltalainen luterilainen pastori, joka toimi vuosina 1935–1962 luterilaisen Missouri-synodin johtajana eli presidenttinä. == Elämä == Behnken syntyi Teksasin Cypressissä 19. maaliskuuta 1884. Hänen valmistuttuaan St. Louisin Concordia Seminarystä vihki pastori Gotthilf Birkmann hänet pappisvirkaan Teksasin Fedorin Kolminaisuuden luterilaisessa kirkossa 12. elokuuta 1906. Hänen ensimmäinen työnsä pastorina oli toimia lähetystyössä Teksasin Houstonissa. Kaksi vuotta tätä työtä tehtyään hänet kutsuttiin Houstonin Kolminaisuuden luterilaisen kirkon pastoriksi. Vuonna 1909 hän avioitui Gertrude Geislerin (1890-1910) kanssa. Tämä kuitenkin kuoli jo seuraavana vuonna. Vuonna 1914 Behnken solmi avioliiton Hilda Grassmuckin (1890-1954) kanssa. Behnken palveli Missouri-synodin Teksasin piiriä useissa tehtävissä, ensin Kirkon laajenemistoimikunnan puheenjohtajana, sitten toisena varapresidenttinä vuodet 1920-1926 ja lopulta piirin presidenttinä vuodet 1926-1929. Hän toimi Missouri-synodin toisena varapresidenttinä vuodet 1929-1932, ensimmäisenä varapresidenttinä vuodet 1929-1932 ja lopulta presidenttinä vuodet 1935-1962. Päätettyään presidenttikautensa hän sai kunniapresidentin arvonimen. 1934 hän oli saanut Concordia Seminarystä jumaluusopin kunniatohtorin arvon. Behnken kirjoitti uransa aikana useita kirjoja, kuten Noonday Sermons (1925), God Is Our Refuge and Strength (1942), Mercies Manifold: Radio Messages Broadcast During the Summer of 1949 (1950), Know Your Synod's Work (1961) sekä omaelämäkerran This I Recall (1964). Behnken kuoli 23. helmikuuta 1968 Floridan Hollywoodissa. == Lähteet == Luokka:Yhdysvaltalaiset teologit Luokka:Vuonna 1884 syntyneet Luokka:Vuonna 1968 kuolleet
Kent (Ohio)

Kent on kaupunki Portagen piirikunnassa, Ohion osavaltiossa, Yhdysvalloissa. Sen väkiluku oli vuoden väestönlaskennassa 28 904. Kent asutettiin vuonna 1805, ja se tunnettiin kauan nimellä Franklin Hills. Nykyisen nimensä kaupunki sai 1864. ==Kuvia kaupungista== Tiedosto:Franklin Hotel hill.JPG|Kentin keskustaa. Tiedosto:Downtown Kent bridge.JPG|Vuonna 1877 valmistunut pääkadun silta. Tiedosto:Kent Roosevelt front 2.jpg|Theodore Roosevelt High School. Tiedosto:Kent Hall 2015 front.jpg|Kentin osavaltionyliopisto. ==Lähteet== == Aiheesta muualla == Luokka:Ohion kaupungit
Amri Nal -vaihe

Amri Nal-vaihe n. 3600–2800 eaa. oli varhaisharappalainen kulttuuri nykyisessä Etelä-Pakistanissa. Amri-Nalin saviastiat muistuttavat pohjoisemman Kot Dijin vaiheen saviastioita. == Alue == Amri Nalin kulttuuria oli Etelä-Pakistanin seudulla ja lähialueilla Belutsistanissa, Sindhissä, Juraratissa, tarkemmin erityisesti Jhalawanissa, Kutchissa ja DadussaPossehl 1999, s. 620–621. == Historia == Amri-Nal vaihetta edelsi etelä-Beluchistanissa Togau-vaihe. Amri- Nalin kulttuurin kanssa kilpaili Anarta noin 4200–3350, Padri noin 3800–3250 eaa. Pre-Prabhas Somnatissa noin 3300–2800 eaa.Possehl 1999, s. 601. Varhaista Amri Nalin keramiikkaa oli Kutchin Surkotadassa ja Dholavirassa. == Amri-Nalin löytöpaikkoja == Yli 20 ha *Dholavira 30 haPossehl 1999, s. 620–621 *LB-16 A-B 22 ha 10–20 ha *Siah Damb, Jhau *Kargushki Damb *Pir Hassan shah *Tharro Hill *Badrang Damb *Phusi Damb 5–10 ha *Damb Buthi *Dosia Khal Damb *Amri *Bandhni *Tor Ghundal *Wahir 2 *Nokjo Shahdinzai *Othmanjo Buthi *LB-17 *lähellä Kuki Dambia oleva paikka *Saiyd Maurez Damb *Nal *Bandu Damb *Zik *Sraduk *Pharag A Muita paikkoja *PadriPossehl 1999, s. 618 *Somnath == Lähteet == *Possehl, Gregory L.,Indus age : the beginnings Philadelphia, University of Pennsylvania Press 1999, ISBN 0-8122-3417-0 === Viitteet === Luokka:Indus-kulttuuri
Grand Junction (Colorado)

Grand Junction on kaupunki Mesan piirikunnassa, Coloradon osavaltiossa, Yhdysvalloissa. Sen väkiluku oli vuoden väestönlaskennassa 58 566. Suurkaupunkialueella oli 147 083 asukasta. Grand Junction on läntisen Coloradon suurin kaupunki ja koko Coloradon 15. suurin kaupunki. ==Kuvia kaupungista== Tiedosto:Near Grand junction, CO.jpg|Book Cliffs ja Mount Garfield (oikealla), lähellä Grand Junctionia. Tiedosto:ST Smith Educational Tower.jpg|Museum of Western Colorado Sterling T. Smith Educational Tower. Tiedosto:Amtrak station in Grand Junction, CO.JPG|Amtrakin rautatieasema Grand Junctionissa. Tiedosto:Grand Junction Winter.JPG|Näkymä pohjoiseen Grand Junctionista. ==Lähteet== == Aiheesta muualla == Luokka:Coloradon kaupungit
Seututie 181

Seututie 181 on Kemiönsaaren Kemiöstä Liedon Tarvasjoelle johtava seututie. Tie on noin 52 kilometriä pitkä. Tie kunto on varsin vaihtelevaa. Se on koko matkalta päällystetty ja kaksikaistainen. == Historia == Aluksi tie kulki vain osuudella Kemiö–Sauvo–Paimio. Tietä on vuoden 1996 jälkeen jatkettu Tarvasjoelle. == Reitti == Tie alkaa Kemiönsaaren kuntakeskuksena toimivan Kemiön kaakkoispuolelta, seututien 183 risteyksestä. Jo 450 metrin jälkeen tie risteää Halikosta tulevan yhdystien 1835 kanssa. Tie on alkuosuudelta hyvää ja pääosin suoraa, lukuun ottamatta säännöllisiä koottuja mutkia. Tie ylittää Halslahdenselkään kuuluvan Rungonsalmen siltaa pitkin. Sillalla on myös Kemiönsaaren ja Sauvon kuntaraja. Sauvon eteläpuolella tie risteää yhdystien 1812 kanssa. Sauvon ympäristössä tie on huomattavasti mutkaisempaa. Tie ohittaa Sauvon keskustan länsipuolelta. Sauvon ja Paimion kuntaraja tulee pian Sauvon keskustan jälkeen. Seututie risteää Paimion eteläosassa ensin seututien 110 kanssa ja sen jälkkeen valtatien 1 (E18). Paimiossa tie kääntyy kaksi kertaa; ensin yhdystien 2340 risteyksessä ja sitten yhdystien 2352 risteyksessä. Paimion keskustassa tie on varsin kapea. Paimion ja Tarvasjoen välillä on tien huonokuntoisin osuus. Juuri ennen tien päättymistä tulee Paimion ja Liedon kuntaraja. Tie päättyy valtatien 10 risteykseen Lietoon kuuluvan Tarvasjoen Alikulman kylässä. == Lähteet == == Aiheesta muualla == 181 Luokka:Kemiönsaaren liikenne Luokka:Liedon liikenne
Sothi-Siswal-vaihe

Sothi-Siswal-vaihe n. 3200–2600 eaa. oli kypsää Indus-kulttuuria edeltänyt vaihe Saraswati- ja Sutlej-jokien tienoilla. Tunnetuin kulttuurin löytöpaikka lienee Kalibangan I, joka oli varhainen linnoitus. == Ajoitukset ja kaudet== Sothin kulttuuri alkoi jo 4600 eaa., Siswalin 3800 eaa. Varsinainen Siswal A eli Kalibangan I oli noin 3200–2800 eaa. Siswal A-keramiikassa ei ollut myöhemmälle Kalibanganille tyypillisä eläinkuvia. Keramiikka oli punaista ja harmaata, yleensä dreijattua. Maalaukset olivat mustaa tai tummanruskeata tavallisesti punaisella pinnalla. Josksu harvoin valkeata käytettiin akuva- aiheiden täytteinä. Siswal B alkoi noin 2000 eaa. Tässä keramiikassa oli sekä varhaisempaa vettä harappalaisen vaikutusta. Nyt ilmestyivät harappaisille tyypilliset pipal-puun lehdet, kalanverkko-aihe ja leikaavat ympyrät. Ei- harappalaisessa komponentissa valkea maalaus hävisi. Siswal B:ssä ei ollut punamustaa keramiikkaa. Siswal C-vaiheessa suurin osa harappalaisesta keramiikasta katosi. "Handi"-tyyppinen korkea, ohut sisäänpäin kovera malja ilmestyi. Keramiikkaan ilmestyi Kalmisto H-tyyliä.Possehl 1999, s 700, 701 Siswal D-vaiheessa ilmestyi maalattu harmaa keramiikka. Lisäksi aiempaa Siswal C-keramiikaa tehtuiin nyt harmaana.Possehl 1999, s701 == Alue == Kulttuuria oli eniten Haryanassa ja ympäröivillä Punjabin ja Rajasthanin lähialueilla. Jonkin verran Sothi-Siswalin löytöjä on tehty myös Uttar Pradeshista ja Jammun-Kashmirin alueelta. Tarkemmin Sothi-Siswalin paikkoja on löydettyeniten Hissarin, ganganagarin, Jindin provinsseista. == Löytöpaikkoja == Sothi- Siswalin paikkoja oli vuoteen 1999 mennessä löydetty ainakin 165. Näistä ilmoitettiin 91:n koot. 91 paikasta noin 70:n ala oli alle 5 ha. Paikkojan keskikoko oli 4.3 ha. Yhteensä Sothi siswal-asutusta oli 165 taajamassa noin 706 ha.Possehl 1999, s 699 Yli 20 haPossehl 1999, s 696 *Rakhigarhi 40 ha *Ratta Theh 24 ha 10–20 ha *Banawali 16 ha *Gurnikalan 2 16 ha *Naiwala Theh 16 ha *Chanet 3 11,5 ha *Pali 10 ha 5–10 ha *Arada *Choti Mansa *Shahpur, Hissar *Rohira *Paoli *Ropar *Masaudpur *Baghru Khurd *Ghaswa *Siswal *Ghanut 1 *Tigrana *Pindara *Barsana, Kurukhestrassa == Lähteet == *Possehl, Gregory L.,Indus age : the beginnings Philadelphia , University of Pennsylvania Press 1999, ISBN 0-8122-3417-0 Luokka:Indus-kulttuuri
Idaho Falls

Idaho Falls on kaupunki Bonnevillen piirikunnassa, Idahon osavaltiossa, Yhdysvalloissa. Sen väkiluku oli vuoden väestönlaskennassa 56 813. Suurkaupunkialueella oli 145 643 asukasta. Idaho Falls on Idahon suurin kaupunki Boisen suurkaupunkialueen ulkopuolella. ==Kuvia kaupungista== Tiedosto:Downtown Idaho Falls.jpg|Idaho Fallsin keskustaa. Tiedosto:Idaho Falls High School.jpg|Idaho Falls High School. Tiedosto:Tautphaus Park Zoo.jpg|Idaho Fallsin eläintarhan sisäänkaynti. Tiedosto:Idaho National Lab CAES.jpg|Center for Advanced Energy Studies. ==Lähteet== == Aiheesta muualla == Luokka:Idahon kaupungit
Afrikan elokuva-akatemian palkinto

Afrikan elokuva-akatemian palkinnot (AMAA, ) ovat tyypillisesti Nigeriassa vuosittain jaettavia afrikkalaisen elokuvan palkintoja. Palkinnon voivat saada myös ulkomailla asuvat ja työskentelevät afrikkalaiset. Vuodesta 2005 lähtien jaettu palkinto on osa nigerialaisen Afrikan elokuva-akatemian toimintaa. AMAA-palkinto on arvostetuimpia elokuva-alan palkintoja koko Afrikassa. ==AMAA parhaan elokuvan palkinto== Afrikan elokuva-akatemia jakaa palkintoja monissa luokissa; vuonna 2019 palkintoluokkia oli yhteensä 26. Afrikan elokuva- akatemian parhaan elokuvan palkinnon saaneet luetellaan oheisessa taulukossa: Tapahtuma Ajankohta Paras elokuva Paras elokuva Paras elokuva Tapahtuma Ajankohta Nimi Ohjaaja Maa 1\. 30.5.2005 The Mayors Dickson Iroegbu 2\. 29.4.2006 Rising Moon Andy Nwakalor 3\. 10.3.2007 Sitanda Izu Ojukwu 4\. 26.4.2008 Run Baby Run Emmanuel Apea 5\. 4.4.2009 From a Whisper Wanuri Kahiu 6\. 10.4.2010 The Figurine Kunle Afolayan 7\. 27.3.2011 Viva Riva! Djo Tunda Wa Munga 8\. huhtikuu 2012 How to Steal 2 Million Charlie Vundla 9\. huhtikuu 2013 Confusion Na Wa Kenneth Gyang 10\. 24.5.2014 Of Good Report Jamil X. T. Quebeka 11\. 26.9.2015 Timbuktu Abderrahmane Sissako 12\. 11.6.2016 Eye of the Storm () Sékou Traoré 13\. 15.7.2017 Félicité Alain Gomis 14\. 18.-21.10.2018 Five Fingers For Marseilles Michael Mathews 15\. 27.10.2019 The Mercy of the Jungle Joël Karekezi 16\. 20.12.2020 (verkkolähetys) The Milkmaid Desmond Ovbiagele 17\. 28.11.2021 Guled & Nasra Khadar Ayderus Ahmed 18\. 30.10.2022 Tug of War Amil Shivji 19\. 29.10.2023 Xalé Moussa Sène Absa 20\. 2.-3.11.2024 ==Katso myös== *Karthagon elokuvajuhlat *FESPACO *Kairon elokuvajuhlat ==Lähteet== ==Aiheesta muualla== *Dorothee Wenner: Showtime in Nigeria (Die Zeit, 10.6.2009) (zeit.de) Luokka:Elokuvapalkinnot Luokka:Nigerian elokuva Luokka:Afrikkalainen elokuva
Kurditanssi

Kurditanssi (Kurdiksi Govend, Helperkê, Shayî, ھەڵپەڕکێ, شایی) tarkoittaa ryhmää kurdien, Kurdistanin alueella (osin Irak, Turkki, Syyria, Iran) tanssimia perinteisiä, käsikädessä tanssittavia piiritansseja, joissa on yhtäläisyyksiä osaan naapurikansojen tansseista, sekä myös rivinä tai jonoissa tanssittavia tansseja.Kurds, Kurdistan, Part 4. "Dances and music", The Encyclopedia of Islam, Edited by C.E. Bosworth, E. van Donzel, B. Lewis & Ch. Pellat, Vol. V, KHE-MAHI, Leiden, E.J. BRILL Publishers, 1986, 1263 pp. (see p. 477). Kurditansseissa usein yksi tai muutama soolotanssija voi tanssia osan aikaa tanssipiirin keskellä. Encyclopedia of Islam -tietosanakirjan mukaan kurdit laulavat ja tanssivat kaikilla festivaaleillaan, syntymäpäivillä, uutenavuotena, persialaisena uutenavuotena, häissä ja muissa juhlissa. Kurditansseissa miehet ja naiset tanssivat useimmiten yhdessä, toisin kuin etenkin eteläisillä arabi-naapurikansoillaan, joilla miehet ja naiset tanssivat yleensä erikseen. Nykyään myös Irakissa, Syyriassa ja Turkissa muutkin kuin kurdit tanssivat kurditansseja, etenkin sähkösoitinlauluversioiden säestyksellä. Kurdi-maahanmuuttajien myötä kurditansseja harrastetaan myös Euroopassa, etenkin Saksassa, Pohjoismaissa ja myös Suomessa (Suomessa asuu noin 13 000 kurdia). ==Historia== Kurditanssien katsotaan pohjaavan ainakin 3000 vuotta vanhaan tanssiperinteeseen. ==Tunnettuja kursitanssimusiikin nykyesittäjiä== * Aziz Weisi (synt. 1967 Iranissa) * Baxtyar Salah (Baxtiar Saleh, Baxtyar Saleh) ==Katso myös== * Kurdimusiikki (engl. Wikipedia) * Kansantanssien laulutanssit Suomessa * Rivitanssi * Letkajenkka * Countrytanssi * Piiritanssit (engl. Wikipedia) * Assyrialaistanssit (engl. Wikipedia), myös musiikki- ja videoesittelyin. * Persialaistanssi (engl. Wikipedia) * Armenialaistanssi (engl. Wikipedia) * Turkkilaistanssi (engl. Wikipedia) * Dabke * Lista perinnetansseista maittain (engl. Wikipedia) ==Lähteet== ==Aiheesta muualla== * Suomen kurdeja tanssimassa Newroz-juhlassa, Turku 2014 * Suomen kurdien tanssijuhlat Helsingissä, 2010 Luokka:Lähi-idän kulttuuri Luokka:Kansantanssi Luokka:Ryhmätanssi Luokka:Historiallinen tanssi
Oliver Raymond Harms

Oliver Raymond Harms (11. joulukuuta 1901 Cole Camp, Missouri – 3. kesäkuuta 1980 Houston, Teksas) oli yhdysvaltalainen luterilainen pastori, joka toimi vuosina 1962–1969 luterilaisen Missouri-synodin johtajana eli presidenttinä. == Elämä == Harms syntyi Missourin Cole Campissa 11. joulukuuta 1901. Hän valmistui St. Louisin Concordia Seminarystä vuonna 1926 oltuaan sitä ennen harjoittelijana Pyhän Paavalin luterilaisessa kirkossa Teksasin Wichita Fallsissa. Siellä hän myös samana vuonna avioitui Bertha Serrienin kanssa. Pastori L. Karcher vihki hänet pastoriksi Kolminaisuuden luterilaisessa kirkossa Teksasin Edenissä 4. lokakuuta 1926. Hän toimi kyseisen seurakunnan pastorina vuoteen 1935, jolloin hänet kutsuttiin Houstonin Kolminaisuuden luterilaisen kirkon pastoriksi, Missouri-synodin presidentiksi valitun John William Behnkenin seuraajaksi. Harms toimi Teksasin piirin toisena varapresidenttinä vuodet 1939-1942, ensimmäisenä varapresidenttinä vuodet 1942-1948 ja presidenttinä vuodet 1948-1956. Vuosina 1956-1959 hän oli Missouri-synodin neljäs varapresidentti ja lopulta hän oli koko synodin presidentti vuodet 1962-1969. Hän kuoli Teksasin Houstonissa 3. kesäkuuta 1980. == Lähteet == Luokka:Yhdysvaltalaiset teologit Luokka:Vuonna 1901 syntyneet Luokka:Vuonna 1980 kuolleet
Ploemeur

Ploemeur on kunta läntisessä Ranskassa Morbihanin departementissa Bretagnen alueella. Kunnan nimi kirjoitetaan joskus myös asussa Plœmeur. Se sijaitsee Biskajanlahden rannalla. Kunnan alueella on runsaasti neoliittiselta kaudelta peräisin olevia megaliittejä. Seudun kaoliiniesiintymä on hyödyttänyt alueen taloutta. Ploemeurissa on lentokenttä Aéroport de Lorient Bretagne Sud.Tour de France 2018 Tiedosto:Ploemeur_dlm_ar-roch_03.jpg|Dolmen d'Ar Roc'h Tiedosto:Le_terminal_des_départs_et_arrivées_de_l'aéroport_de_Lorient..JPG|Aéroport de Lorient Bretagne Sud ==Tunnettuja kuntalaisia== *Yoann Gourcuff (s. 1986), jalkapalloilija ==Aiheesta muualla== ==Lähteet== Luokka:Morbihanin kunnat
Ruuvinväännin

Ruuvinväännin on työkalu, jota käytetään ruuvien kiertämiseen kiinni tai auki. Ruuvinvääntimeen on saatavana erilaisia kärkiä, jotka soveltuvat eri ruuvityypeille. Yleisin ruuvinväännin on akulla toimiva. Luokka:Työkalut
Guidel

Guidel on kunta läntisessä Ranskassa Morbihanin departementissa Bretagnen alueella. Se sijaitsee Biskajanlahden rannalla Laïtajoen laskukohdassa. Kunta on tunnettu rannoistaan, jossa on hyvät surffauspaikat. Alueella on myös runsaasti megaliittejä. Iso-Britannia hyökkäsi Guideliin Itävallan perimyssodassa vuonna 1746, tarkoituksenaan valloittaa Lorientin kaupunki. Tämän jälkeen vuonna 1756 rakennettiin linnoitus Fort du Loch estämään uudet hyökkäykset. Linnoitusta ei kuitenkaan koskaan käytetty sotatoimissa.Tour de France 2018 ==Lähteet== ==Aiheesta muualla== Luokka:Morbihanin kunnat
Kindt

Kindt on sukunimi, joka on alkuperältään keskieurooppalainen, mahdollisesti joko Sveitsistä tai Saksasta lähtöisin. Germaanisessa kielessä Kindt viittaa lasta tarkoittavaan sanaan. Kindt esiintyy muun muassa seuraavilla henkilöillä nimenä: * Adèle Kindt (1804–1884), belgialainen taidemaalari * Christian Sommer Kindt (1815–1903), norjalainen lääkäri ja kasvitieteilijä * David Kindt (n. 1580–1652), saksalainen taidemaalari * Don Kindt (vanhempi) (1925–2000), yhdysvaltalainen amerikkalaisen jalkapallon pelaaja * Don Kindt Jr. (s. 1961), yhdysvaltalainen amerikkalaisen jalkapallon pelaaja, edellisen poika * Edvard Kindt-Larsen (1901–1982), tanskalainen arkkitehti ja huonekalusuunnittelija * Hilda Sofie Kindt (1881–1966), norjalainen virkamies ja poliitikko * Jean- Michel Kindt, ranskalainen näyttelijä * John Warren Kindt, yhdysvaltalainen professori, kirjailija ja uhkapelikriitikko * Knut Ernst Kindt (1886–1967), suomalainen maanmittausinsinööri ja poliitikko * Lawrence Kindt (1901–1973), kanadalainen taloustieteilijä ja poliitikko * Matt Kindt (s. 1973), yhdysvaltalainen sarjakuvapiirtäjä ja -käsikirjoittaja * Olaf Berg Kindt (1850–1935), norjalainen lääkäri, Christian Sommer Kindtin poika * Olaf Trampe Kindt (1913–1995), norjalainen lakimies * Otto Kindt (1909–2006), saksalainen arkkitehti * Toivo Kulomäki, syntyjään Kindt (1913–2017), suomalainen kauppaneuvos, Knut Ernst Kindtin veljenpoika Luokka:Sukunimet
Uhattu

Uhattu (Victim) on Basil Deardenin ohjaama brittiläinen jännitysdraama vuodelta 1961. Elokuvan ovat käsikirjoittaneet Janet Green ja John McCormick. Siinä salatun homoseksuaalisuutensa takia kiristyksen kohteeksi joutunutta huippulakimiestä esittää Dirk Bogarde ja hänen vaimoaan Sylvia Syms. Uhattu oli maailman ensimmäinen englanninkielinen elokuva, jonka dialogissa käytettiin sanaa homosexual. Tästä syystä sen esittäminen kiellettiin Yhdysvalloissa. Elokuva oli yhteiskunnallinen puheenvuoro Britannian homoseksuaalisuuden kriminalisoinnin lopettamisen puolesta, koska silloinen lainsäädäntö antoi helppoja mahdollisuuksia homojen kiristämiseen. == Juoni == Melville Farr on menestyvä lontoolainen asianajaja, joka elää näennäisen onnellisesti vaimonsa Lauran kanssa. Työväenluokkainen nuori homomies Boy Barrett, jota Farr on salaa tapaillut, pakoilee poliisia varastettuaan huomattavan summan rahaa työnantajaltaan maksaakseen kiristäjille, jotka ovat kuvanneet hänet ja Farrin yhdessä. Barrett yrittää saada apua Farrilta, mutta tämä torjuu hänen yhteydenottonsa koska pelkää hänen yrittävän kiristää itseään. Barrett hirttäytyy putkassa. Kuultuaan tästä Farr järkyttyy ja alkaa selvittää kiristysketjua Barrettin parturiystävän avulla, joka kuitenkin kuolee sydänkohtaukseen kun kiristäjä tulee rikkomaan hänen liikkeensä sisustusta. Ennen kuolemaansa parturimies ehtii soittaa Farrille ja kertoa erään kiristyksen kohteeksi myös joutuneen näyttelijämiehen nimen. Näyttelijä kieltäytyy yhteistyöstä ja sanoo maksavansa vaaditun summan pitääkseen seksuaalisuutensa salassa. Vähitellen Farrin kaksoiselämä alkaa selvitä hänen vaimolleen, joka jättää hänet. Farrin ansiosta kiristäjät tunnistetaan ja Farr päättää todistaa oikeudessa, vaikka se merkitsee hänen maineensa tuhoa ja lakiuransa loppua. Elokuvan lopulla vaimo lupaa palata Farrin luo kun kaikki on ohi. Viimeisessä kuvassa Farr polttaa kiristäjien ottaman kuvan hänestä ja Barrettista takassa. == Vastaanotto == Elokuva jakoi aikoinaan aiheensa takia mielipiteitä, mutta erityisesti Dirk Bogarden roolityötä pidettiin vaikuttavana. Elokuva vaikutti merkittävästi maan homoseksuaalisuuden dekriminalisointiin vuonna 1967. Helsingin Sanomien Rauno Harjun mielestä Suomen televisiossa vuonna 1974 esitetty elokuva on ”kiihkoton ja aiheeseensa asiallisesti suhtautuva kertomus”. Elokuvan Suomen teatteriensi-ilta oli tammikuussa 1962., Esitystiedot. == Lähteet == Luokka:Brittiläiset draamaelokuvat Luokka:Vuoden 1961 brittiläiset elokuvat Luokka:Elokuvat seksuaali- ja sukupuolivähemmistöistä Luokka:Basil Deardenin ohjaamat elokuvat
Viljahärö

Viljahärö (Cryptolestes pusillus) on kovakuoriaisten (Coleoptera) lahkoon kuuluva viljoissa elävä pikkuhäröheimon (Laemophloeidae) laji. Aikuinen viljahärö on kooltaan 1,4–1,9 mm pitkä ja väriltään punertavan ruskea. Tuntosarvet ovat pitkät ja helmimäiset. Laji on levinnyt laajasti maailmalle viljakaupan mukana, mutta pysynyt harvinaisena Suomessa. Viljahärö on eräs viljavarastojen yleisimmistä tuholaisista maailmalla. Viljahärön elinkaari munasta aikuiseksi on yleensä 5–9 viikkoa. Aikuinen naaras voi elää noin vuoden.Bug Guide: Species Cryptolestes pusillus - Flat Grain Beetle Viljahärö muistuttaa lesehäröä (Cryptolestes ferrugineus), turkinhäröä (Cryptolestes turcicus) ja ahverihäröä (Ahasverus advena).Canadian Grain Commission: Flat grain beetle Cryptolestes pusillus == Lähteet == == Aiheesta muualla == *Laji.fi: Viljahärö (Cryptolestes pusillus) *ITIS: Cryptolestes pusillus *Plantwise: Flat grain beetle (Cryptolestes pusillus) *Pherobase: Semiochemicals of Cryptolestes pusillus, the Flat grain beetle Luokka:Erilaisruokaiset
Clohars-Carnoët

Clohars-Carnoët on kunta läntisessä Ranskassa Finistèren departementissa Bretagnen alueella. Se sijaitsee Biskajanlahden rannalla Laïtajoen laskukohdassa. pienoiskuva|vasen|Maison-Musée du Pouldu Le Pouldun merenrantakylä oli suosittu maalauskohde Pont-Avenin koulukunnan taidemaalareille. Kylässä olleessa Buvette de la Plage -nimisessä majatalossa asustivat taidemaalarit kuten Paul Gauguin, Paul Sérusier, Charles Filiger ja Meijer De Haan. Vieraillessaan majatalossa vuosina 1889 - 1893 he maalasivat majatalon seiniin freskoja ja maalauksia. Nyttemmin maalaukset on siirretty pois rakennuksesta, ja sen tiloissa toimii kahvila Café de la Plage. Kylässä on kuitenkin näille taiteilijoille omistettu museo Maison-Musée du Pouldu, jossa voi nähdä miltä majatalossa on näyttänyt.Tour de France 2018 Maison- Musée du Pouldu ==Aiheesta muualla== ==Lähteet== Luokka:Finistèren kunnat
Jos huonoo onnee ei ois mul ei ois onnee ollenkaan

__NOTOC__ Jos huonoo onnee ei ois mul ei ois onnee ollenkaan on suomalaisen punkyhtye Pää Kiin toinen studioalbumi, joka julkaistiin 19. lokakuuta 2018. Musiikkilehti Rumban kriitikot äänestivät albumin vuoden kymmenen parhaan kotimaisen levyn listan kuudenneksi. == Vastaanotto == Noise.fi Soundi Albumi sai hyvän vastaanoton. Soundin Jari Mäkelä antoi albumille täydet viisi tähteä. Hän totesi albumin olevan äärimmäisen hyvin tiivistävä ajan hengen kuvaus, joka täynnä synkkyyttä ja pahaa oloa ja jonka seurauksena tekisi mieli kysyä yhtyeen nokkamieheltä Teemu Bergmanilta ”onko kaikki hyvin?”. Noisen Mikko Nissinen kehui albumia päteväksi teokseksi, vaikka sanoikin yhtyeen debyyttialbumin julkaisun jälkeisiä kokoonpanomuutoksia haitallisena soiton tiukkuuden kannalta, sekä sanoi Bergmanin edellisalbumin sävellyksiä ja sanoituksia nykyistä lennokkaampina. == Kappaleet == ==Lähteet== Luokka:Vuoden 2018 albumit Luokka:Pää Kii -yhtyeen albumit
Matti Ritola

Matti Adolf Ritola (1. tammikuuta 1902 Haapavesi, Suomen suuriruhtinaskunta – 4. toukokuuta 1967 Toijala) oli suomalainen maastohiihtäjä. Haapaveden Hiihtäjiä ja Toijalan Vauhtia edustanut Ritola kilpaili historian ensimmäisissä talviolympialaisissa Chamonix'ssa 1924, missä hän sijoittui 18 km:llä 11:nneksi. Lahdessa vuonna 1926 järjestetyissä MM-kilpailuissa Ritola oli 30 km:llä yhdeksäs. SM-kilpailuista hän saavutti vuonna 1924 pronssia 30 km:llä ja vuonna 1926 hopeaa 10 km:llä sekä pronssia 30 km:llä. Lisäksi Ritola voitti armeijan mestaruuden vuonna 1923, Ounasvaaran kisojen 30 km:n matkan vuonna 1927 ja oli kolmas Kainuun talvikisoissa 30 km:llä vuonna 1922.Olympics at Sports-Reference.comSiukonen 2001, 279 Ritolan isä Juho Ritola (1871–1959) oli 1800-luvun lopun maastohiihdon huippunimiä. == Lähteet == * * Matti Ritola Bio, Stats, and Results Olympics at Sports-Reference.com === Viitteet === Luokka:Suomalaiset maastohiihtäjät Luokka:Vuonna 1902 syntyneet Luokka:Vuonna 1967 kuolleet
Erkki Kämäräinen

Erkki Kämäräinen (13. kesäkuuta 1897 Sotkamo, Suomen suuriruhtinaskunta – 14. marraskuuta 1964 Kuopio) oli suomalainen maastohiihtäjä. Iisalmen Visaa edustanut Kämäräinen kilpaili historian ensimmäisissä talviolympialaisissa Chamonix'ssa 1924, missä hän keskeytti 50 km:llä. Lahdessa vuonna 1926 järjestetyissä MM-kilpailuissa Kämäräinen oli 30 km:llä 11:s ja 50 km:llä seitsemäs. SM-kilpailuista hän saavutti kultaa 60 km:llä ja 5×2 km viestissä vuonna 1923 sekä joukkuekilpailussa vuonna 1929, hopeaa 30 km:llä vuosina 1923 ja 1926 sekä 50 km:llä vuonna 1929 ja pronssia 10 km:llä vuonna 1929. Lisäksi Kämäräinen voitti vuonna 1923 Helsingissä Suomen talvikisoissa ja Puijolla 1931, oli toinen Salpausselän kisojen 10 ja 50 km:llä vuonna 1924 ja kolmas Tukholmassa 60 km:llä vuonna 1926.Olympics at Sports-Reference.comSiukonen 2001, 151 == Lähteet == * * Erkki Kämäräinen Bio, Stats, and Results Olympics at Sports-Reference.com === Viitteet === Luokka:Suomalaiset maastohiihtäjät Luokka:Vuonna 1897 syntyneet Luokka:Vuonna 1964 kuolleet